  Майя Бывальцева 19-тӥ южтолэзьлы Удмуртиын коронавирусэн черлан 85 выль учыръёсты пусйизы. Висьыны усемъёс пӧлын 14 аресозь укмыс пиналъёс, 65 арессэс ортчем 18 кунмуртъёс. Со сярысь элькунысь оперативной штаб ивортӥз. Диагноззы Ижкарын 26 улӥсьёслэн зэмаз, Шарканын – 11, Глазкарын – укмыс, Воткаын – сизьым, Сарапулын – куать, Кияса, Ува, Якшур-Бӧдья ёросъёсын – ньыль, Глаз, Эгра, Каракулино, Сарапул ёросъёсын – куинь, Кизнер, Юкаменск ёросъёсын – быдэн одӥг. 75 адями висёнэз вормиз Туннэ нуналлы Удмуртиын выль коронавирус инфекциен черлан 29 сюрс 766 учыр лабораториосын зэматэмын. 26 сюрс 383 адями йӧназ, 368 мурт кулӥз. Та дыре 105 висисьёслэн тазалыксы секыт лыдъяське. Элькунын выль коронавирус инфекцилы 931 сюрс 444 эскеронъёс ортчытӥзы, берло нуналскын – 4 сюрс 175. Тегъёс: Тазалык Ижкар висён Удмуртия коронавирус  